《东山草堂四首为刘大司马作 其三》
明代·何孟春

岳降不偶然，天将辅有道。廊庙逼台斗，谁当致身早。

我公立四朝，事业多远抱。心增许国壮，鬓为忧时槁。

兹维大司马，名位列师保。特受先帝知，圣治回熙皞。

风云非偶逢，日月有新造。用舍定由己，决归非草草。

林下见一人，雒中配诸老。往事宁复论，清风播穹昊。

作者简介：何孟春（1474-1536）字子元，湖广郴州人，李东阳弟子，学问广博。弘治六年（1493）进士，历官至云南巡抚，礼部侍郎。谥文简，著有《何文简疏议》《何燕泉诗集》《馀冬诗话》《孔子家语注》等。